Jaak Kikas

Jaak Kikas (sündinud 23. veebruaril 1949 Tallinnas) on eesti füüsikENE 4, Tallinn: Valgus, 1989, lk 506 ja fotograaf, korrastamata süsteemide professor Tartu ÜlikoolisTartu Ülikooli professorid 1998, Tartu: TÜ Kirjastus, 1998, lk 95.

Kikas on olnud teaduskeskuse Ahhaa teadusnõukogu esimees ja juhendanud kaks kümnendit Eesti võistkonda rahvusvahelistel füüsikaolümpiaadidel. Ta on pälvinud tunnustust ka teaduse populariseerijana.

Haridus
1967. aastal lõpetas ta Tallinna II Keskkooli ja 1972. aastal Tartu Riikliku Ülikooli füüsikaosakonna cum laude. 1979. aastal kaitses Tartus füüsika-matemaatikakandidaadi väitekirja tahkisefüüsika erialal akadeemik Karl Rebase juhendamisel.

Ta on end täiendanud Baseli Ülikoolis, Bayreuthi Ülikoolis ja Müncheni Tehnikaülikoolis.Curriculum vitae

 Töökäik 
1974–1995 eri ametikohtadel Eesti (NSV) Teaduste Akadeemia Füüsika Instituudis
1996–2020 Tartu Ülikooli korrastamata süsteemide füüsika professor
2020– Tartu Ülikooli emeriitprofessor
1996–2007 Tartu Ülikooli Füüsika-Keemiateaduskonna materjaliteaduse instituudi juhataja
2008–2012 Tartu Ülikooli Füüsika Instituudi materjaliteaduse osakonna juhataja
2012–2017 Tartu Ülikooli Füüsika Instituudi direktor

pisi|Jaak Kikas esinemas Teadusfoto 2012 lõpuüritusel Ahhaa keskuses
 Teadustöö 
Jaak Kikase teadustöö on olnud seotud tahkiste optilise kõrglahutusspektroskoopia (selektiivspektroskoopia, spektrite püsisälkamine, üksikmolekulide spektroskoopia) meetodite arendamisega ning nende rakendamisega erineva korrastusastmega tahkiste (molekulaarkristallid, ühismõõduta süsteemid, polümeer- ja oksiidklaasid) uurimisel, samuti mõnede kõnealuste meetodite praktiliste rakendustega optilises informaatikas ja sensoorikas. Sealhulgas on ta koos kolleegidega näidanud kõrgete hüdrostaatiliste rõhkude olulist mõju klaaside madalatemperatuursele mikrodünaamikale ja arendanud seda kirjeldavaid teoreetilisi mudeleid.

 Fotograafia 
Jaak Kikas on tegelenud ka fotograafiaga. Tema esimene fotonäitus "40 pilti" toimus 2015. aastal Tartu galeriis Noorus"Füüsik Jaak Kikas avab oma esimese fotonäituse" ERR Novaator, 7. jaanuar 2015 ja teine "Katoptromaania" 2016. aastal Tartu Jakobi galeriis."Füüsik juhib instituuti, teeb näitusi ja populariseerib teadust" Tartu Postimees, 7. jaanuar 2016 2023. aastal avati tema näitus "Erinevatel aegadel"."Galerii: Positiiv galeriis avati Jaak Kikase näitus "Erinevatel aegadel"" ERR kultuur, 15. märts 2023

Alates 2019. aastast on ta Tartu Kunstnike Liidu liige.Aime Jõgi. "Mis on asja sees? Lõika lõhki ja uuri!" Tartu Postimees, 11. aprill 2023

Samuti on Kikas osalenud mitme fotovõistluse žüriis, sealhulgas korduvalt Eesti teadusfoto võistluse žüriis. Kureerib Physicumi kunstigaleriid.

 Ühiskondlik tegevus 
1992–1999 Eesti Füüsika Seltsi esimeesEesti Füüsika Selts
1992–2011 Eesti võistkonna mentor rahvusvahelistel füüsikaolümpiaadidel koos Jaan Kaldaga
SA Teaduskeskus Ahhaa nõukogu liige (2004–2012) ja teadusnõukogu esimees (alates 1999)

 Tunnustus 
 1986 NSV Liidu riiklik teaduspreemia koos Rein Avarmaa, Anšel Gorohhovski, Roman Personovi, Boris Harlamovi, Jevgeni Alšitsi, Ljudmila Bõkovskaja, Vladimir Maslovi, Ljubov Rebase ja Konstantin Solovjoviga töödetsükli "Spektrite püsisälkamine ja keerukate molekulide selektiivspektroskoopia" eest
 2009 Tartu Ülikooli aumärk
 2009 Eesti teaduse populariseerimise auhind (peapreemia)SA Archimedes pressiteade: Selgusid parimad teaduse tutvustajad 28. aprill 2009
2010 Tartu medal
 2014 Valgetähe IV klassi teenetemärk
 2014 Tartu Ülikooli suur medal
 2015 teadusajakirjanduse sõber"Teadusajakirjanduse sõber on professor Jaak Kikas" Tartu Ülikool, 19. november 2015
2017 Põlvepikuraamatu konkurss, eripreemia teksti eest („Sinu väike ajaraamat“)

 Olulisemad teaduspublikatsioonid 
 A. A. Gorokhovski, J. Kikas, "Inhomogeneous broadening of local vibrations in spectra of organic molecules in solid matrices", Opt. Commun., vol. 21, no. 2, pp. 272–274, 1977
 J. Kikas, M. Rätsep, "Correlation of transition frequencies in impurity spectra of inhomogeneous solids", phys. stat. sol. (b), vol. 112, no. 2, pp. 409–415, 1982
 L. A. Rebane, A. A. Gorokhovskii, J. V. Kikas, "Low-temperature spectroscopy of organic molecules in solids by photochemical hole burning", Appl. Phys. B, vol. 29, no. 3, pp. 235–250, 1982
 A. Ellervee, R. Jaaniso, J. Kikas, A. Laisaar, A. Suisalu, V. Shcherbakov, "Spectral hole burning at high hydrostatic pressure", Chem. Phys. Lett., vol. 176, no. 5, pp. 472–476, 1991.
 V. Hizhnyakov, A. Laisaar, J. Kikas, An. Kuznetsov, V.Palm, A.Suisalu, "Transformation of soft localized modes in glasses under pressure", Phys. Rev. B, vol. 62, no. 17, pp. 11296-11299, 2000
 V. Zazubovich, A. Suisalu, J. Kikas, "Irreversible dynamics in incommensurate biphenyl studied by thermocycling of spectral holes", Phys. Rev. B, vol. 64, no. 10, art. no.-104203, 2001
 M. Pärs, V. Palm, M. Rähn, N. Palm, J. Kikas "Room-temperature single-molecule fluorescence imaging for terrylene in biphenyl single crystals", J. Lumin., vol. 128, no. 5-6, pp. 838–841, 2008

Publitsistika
Jaak Kikas, Aleksandr Luštšik "Materjalifüüsika Eestis" – kogumikus "Teadusmõte Eestis. Täppisteadused", Tallinn: Eesti Teaduste Akadeemia, 2006, lk 75–79
Jaak Kikas "Mõtteid vabalt langevas liftis" – Horisont, 2008, nr 2 (märts), lk 42–44
Jaak Kikas "Eessõna" – David Mills "Ateistlik universum", Noria Books, 2008, lk 5–8
Jaak Kikas "Elu maja", Jaak Kikas, 2025, 279 lk. Kogumik sisaldab 49 publitsistlikku artiklit, ilukirjanduslikke tekste ja 32 kunstilist fotot.

Isiklikku
Tema vanaisa Reinhold Kamsen (1871–1952) oli eesti luuletaja, tuntud laulu "Küll on kena kelguga" sõnade autorEesti kirjanduse biograafiline leksikon, Tallinn: Eesti Raamat, 1975, lk 131–132, isa Verner Kikas (1916–2000)Tallinna Tehnikaülikooli professorid läbi aegade, Tallinn: TTÜ Kirjastus, 2008, lk 128–129 ja ema Valve Kikas (1914–1991) Ehitusinsenerid TPI-st, Tallinn: Valgus, 1986, lk 192 olid Eesti tehnikateadlased. Abielus Ülle Kikasega (sündinud 1949), neil on tütred Riina Tens (s 1974) ja Rutt Hints (s 1976) ning poeg Taavet Kikas (s 1982).

Viited

Välislingid

Jaak Kikase koduleht
Jaak Kikase koostatud veebikoht "Materjalimaailm"
"Jaak Kikas" – Eesti Televisiooni saatesarjas "Teadlased", esmakordselt eetris 14.11.2008
Vilja Kohler. "Professor kogub raha asemel veidraid asju" Tartu Postimees, 6. veebruar 2009
"Füüsik Jaak Kikas avab oma esimese fotonäituse" ERR Novaator, 7. jaanuar 2015

Kategooria:Eesti füüsikud
Kategooria:Eesti fotograafid
Kategooria:Tallinna Reaalkooli vilistlased
Kategooria:Tartu Ülikooli füüsika-keemiateaduskonna vilistlased‎
Kategooria:Tartu Ülikooli professorid
Kategooria:Valgetähe IV klassi teenetemärgi kavalerid
Kategooria:Sündinud 1949